**Rámcová dohoda o poskytnutí služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. I**

**Zmluvné strany**

**1. Objednávateľ:**

Obchodné meno: Všeobecná zdravotná poisťovňa, a. s.

Sídlo: Panónska cesta 2, Bratislava - mestská časť Petržalka 851 04

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný v Obchodnom registri Mestského súdu Bratislava III., Odd.: Sa, Vložka č. 3602/B

Osoby oprávnené rokovať vo veciach dohody: *Ing. Zuzana Straka Piecuchová, zuzana.piecuchova@vszp.sk*

(ďalej len „*Objednávateľ*“)

a

**2. Poskytovateľ:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v Obchodnom registri Okresného súdu ...................., odd.: ........., vložka č. ............. *(príp. v Živnostenskom registri Okresného úradu v ....................pod č...................)*

Osoby oprávnené rokovať vo veciach dohody: *(meno, priezvisko, e-mail)*

(ďalej len „*Poskytovateľ“*)

(Objednávateľ a Poskytovateľ spolu ďalej aj ako „*zmluvné strany*“)

uzatvárajú túto Rámcovú dohodu o poskytnutí služieb (ďalej len „dohoda“) na základe výsledku verejného obstarávania zákazky Výroba, tlač, personalizácia a distribúcia identifikačného preukazu poistenca podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet dohody**

**2.1.** Poskytovateľ sa zaväzuje vyrobiť pre Objednávateľa identifikačný preukaz poistenca – kombinovaný a Európsky preukaz zdravotného poistenia (ďalej len „preukaz“), ich tlač ofsetom, personalizáciu laserom, tlač a personalizáciu sprievodného listu k preukazu a tlač obálky, ich kompletizáciu, strojové obálkovanie a dodanie Objednávateľovi, a to spôsobom a v rozsahu uvedenom v jednotlivých objednávkach Objednávateľa a za podmienok dohodnutých v tejto dohode. Podrobná špecifikácia predmetu plnenia tvorí Prílohu č. 1 tejto dohody (ďalej len „predmet plnenia“ alebo „služby“).

**2.2.** Množstvo predmetu plnenia

|  |  |  |
| --- | --- | --- |
| **Predmet plnenia** | **Jednotka** | **Množstvo** |
| Identifikačný preukaz poistenca – kombinovaný vrátane personalizácie | ks | 202 500 |
| Európsky preukaz zdravotného poistenia vrátane personalizácie | ks | 607 500 |
| Tlač a personalizácia sprievodného listu, obálka a strojové obálkovanie | ks | 620 000 |

**2.3.** Poskytovateľ sa zaväzuje minimálne raz mesačne, alebo na základe vyžiadania Objednávateľa, zasielať na emailovú adresu kontaktnej osoby vo veciach dohody Objednávateľa uvedenú v Čl. I tejto dohody informáciu o aktuálnom stave množstva preukazov na sklade vo forme tabuľky. Informáciu podľa predchádzajúcej vety budú tvoriť nasledovné údaje:

1. počiatočný stav preukazov (kombinovaný a Európsky preukaz zdravotného poistenia) k 1. dňu aktuálneho mesiaca,

2. počet personalizovaných preukazov za každý pracovný deň v mesiaci samostatne s uvedením čísla objednávky, na základe ktorej bola vykonaná personalizácia preukazov,

3. zostatok preukazov na sklade po ukončení personalizácie.

**2.4.** Poskytovateľ je povinný pri výrobe preukazov a sprievodných listov k preukazom dodržiavať dizajn manuál, ktorý Objednávateľ poskytne Poskytovateľovi v lehote určenej v Čl. V bod 5.2. tejto dohody.

**2.5.** Objednávateľ sa zaväzuje zaplatiť Poskytovateľovi za objednané a postupom podľa tejto dohody riadne a včas dodané služby cenu vo výške a za podmienok podľa tejto dohody.

**Čl. III**

**Miesto, čas a spôsob plnenia**

**3.1.** Miestom plnenia predmetu plnenia je: ................................................ *(Poskytovateľ doplní presnú adresu na ktorej budú reálne vykonávané činnosti, ktoré sú predmetom tejto dohody; v prípade, že činnosti budú vykonávané na viacerých miestach, je potrebné uviesť všetky tieto miesta spolu s uvedením, ktoré činnosti sa budú vykonávať na ktorom mieste).*

**3.2.** Poskytovateľ bude dodávať predmet plnenia Objednávateľovi do miest dodania určených v príslušnej objednávke v súlade s bodom 3.5. tohto článku dohody, ktorých zoznam tvorí Prílohu č. 7, a to podľa skutočných potrieb Objednávateľa, ktorý má výhradné právo určiť si druh a presné množstvá predmetu plnenia pri jednotlivých objednávkach.

**3.3.** Jednotlivé plnenia podľa tejto dohody budú zmluvné strany realizovať na základe samostatných objednávok vystavených Objednávateľom a zaslaných Poskytovateľovi nasledovne:

a) pri objednávkach preukazov v prípade nového držiteľa preukazu (ďalej len „denné dávky“) budú Poskytovateľom realizované a dodané do miesta dodania podľa bodu 3.5 tejto dohody do 5 pracovných dní od dodania údajov pre personalizáciu preukazov zo strany Objednávateľa,

b) pri objednávkach preukazov v prípade výmeny preukazu a v ostatných prípadoch (ďalej len „týždenné dávky“) budú Poskytovateľom realizované a dodané do miesta dodania podľa bodu 3.5 tejto dohody do 10 pracovných dní od dodania údajov pre personalizáciu preukazov zo strany Objednávateľa,

c) pri objednávkach preukazov pri zmene jedenkrát za rok (ďalej len „ročné dávky“) budú Poskytovateľom realizované a dodané do miesta dodania podľa bodu 3.5 tejto dohody do 15.12. daného kalendárneho roka; údaje pre personalizáciu preukazov poskytne Objednávateľ Poskytovateľovi najneskôr do 20.11. daného kalendárneho roka.

**3.3.1.** Objednávka sa Poskytovateľovi doručuje v elektronickej forme na e-mailovú adresu kontaktnej osoby Poskytovateľa oprávnenej rokovať vo veciach dohody uvedenú v Čl. I tejto dohody.

**3.4.** Poskytovateľ sa zaväzuje vytlačiť sprievodné listy k preukazom, ktorých podobu dodá Objednávateľ Poskytovateľovi v rámci dizajn manuálu v súlade s Čl. II bod 2.4. tejto dohody.

**3.5.** Miesto dodania personalizovaných preukazov Objednávateľovi bude určené v konkrétnej objednávke zadanej Objednávateľom v súlade s Prílohou č. 7.

**3.5.1.** V príslušnej objednávke je Objednávateľ oprávnený požadovať doručenie predmetu plnenia aj prostredníctvom poštovej prepravy poštovým podnikom nasledovne:

a) denné dávky, týždenné dávky ktorých časť je určená na doručenie poštou a ročnú dávku bude Poskytovateľ realizovať tak, že podá zaobálkované preukazy určené konkrétnym držiteľom na poštu Bratislava 12, Tomášikova 54 v mene Objednávateľa na základe úveru poštovného zriadeného Objednávateľom. Poskytovateľ je povinný zabezpečiť komunikáciu so Slovenskou poštou, a. s. týkajúcu sa podania, a to najmä generovanie elektronických podacích hárkov, vyžiadanie podacích čísiel na zásielky od Slovenskej pošty, a.s., uplatňovanie zliav na poštovnom a pod. a doručiť zoznam distribuovaných preukazov Objednávateľovi v presne definovanej štruktúre, ktorej vzor je obsahom Prílohy č. 5 k tejto dohode.

b) týždenné dávky ktorých časť je určená na osobné prevzatie držiteľom preukazu bude Poskytovateľ realizovať tak, že predmet plnenia doručí do príslušných miest dodania určených v objednávke Objednávateľa.

**3.5.2.** V príslušnej objednávke je Objednávateľ oprávnený požadovať, aby Poskytovateľ dodal personalizované preukazy z dennej dávky do príslušných miest dodania uvedených v Prílohe č. 7.

**3.5.3.** V príslušnej objednávke je Objednávateľ oprávnený požadovať**,** abyPoskytovateľ personalizované preukazy z dennej dávky, týždennej dávky ktorých časť je určená na doručenie poštou a z ročnej dávky s adresou doručenia mimo SR doručil do príslušných miest dodania určených v objednávke uvedených v Prílohe č. 7.

**3.6.** Poskytovateľ ku každej dodávke personalizovaných preukazov, ktorú v zmysle objednávky Objednávateľa bude plniť doručením do príslušného miesta dodania, priloží dodací list, ktorý bude obsahovať nasledovné údaje.

a) číslo objednávky, počet Európskych preukazov zdravotného poistenia a počet kombinovaných preukazov určených na osobné prevzatie,

b) číslo objednávky, počet Európskych preukazov zdravotného poistenia a počet kombinovaných preukazov zdravotného poistenia určených na poštovú prepravu so zahraničnou adresou,

c) dátum a miesto vystavenia dodacieho listu, pečiatka a podpis Poskytovateľa,

d) dátum a miesto prevzatia predmetu plnenia,

e) miesto pre podpis a pečiatku zástupcu Objednávateľa určeného na prevzatie predmetu plnenia a potvrdenie dodacieho listu.

**3.7.** Prevzatie predmetu plnenia dodaného Poskytovateľom podľa bodu 3.6. tohto článku dohody vykoná osobne preberajúci zamestnanec Objednávateľa v každom príslušnom mieste dodania, ktorý podľa objednávky skontroluje úplnosť dodávky a kvalitu preukazov a potvrdí prevzatie na dodacom liste predloženom Poskytovateľom súčasne s dodanými preukazmi. Preberajúci zamestnanec Objednávateľa nie je povinný preukazy prevziať, ak nezodpovedajú objednávke alebo vykazujú viditeľné známky poškodenia. Zoznam zamestnancov určených na prevzatie predmetu plnenia je obsahom Prílohy č. 8. Povinnosť riadne a včas dodať predmet plnenia podľa príslušnej objednávky a v tejto dohody splní Poskytovateľ až dodaním do určeného miesta dodania v zmysle objednávky a potvrdením dodacieho listu preberajúcim zamestnancom Objednávateľa.

**3.8.** Poskytovateľ sa zaväzuje dodávať preukazy do miest dodania podľa bodu 3.7. tohto článku dohody výhradne v pracovných dňoch v čase od 8.00 hod do 14.00 hod. Poskytovateľ je povinný oznámiť zamestnancovi Objednávateľa určenému na prevzatie predmetu plnenia, deň a hodinu dodania preukazov, resp. jeho časti telefonicky alebo e-mailom, minimálne jeden deň pred dodaním preukazov.

**3.9.** V prípade neoznámenia termínu dodania preukazov v zmysle bodu 3.8. tohto článku dohody, Objednávateľ nie je povinný prevziať dodávku preukazov v deň doručenia, ale až v nasledujúci pracovný deň. Všetky náklady spojené s odmietnutím prevzatia vopred neoznámenej dodávky preukazov znáša Poskytovateľ. Určený zamestnanec, prípadne zástupca Objednávateľa v každom mieste dodania riadne a včas dodané preukazy skontroluje a potvrdí ich prevzatie na dodacom liste.

**3.10.** Pri doručovaní predmetu plnenia poštovým podnikom sa za preukázané podanie zásielok na poštovú prepravu považuje potvrdenie o prijatí zásielok alebo vygenerovaná Potvrdenka zo zriadeného účtu na webovej stránke Slovenskej pošty ku každému podaciemu hárku samostatne alebo iný doklad preukazujúci podanie zásielok na poštovú prepravu (ďalej len „potvrdenie pošty“).

**3.11.** Presne stanovenú štruktúru elektronicky zasielaných dát v objednávkach dodá Objednávateľ Poskytovateľovi bezodkladne po uzavretí dohody v súlade s Čl. V bod 5.3. dohody.

**3.12.** Objednávky v dohodnutej štruktúre odovzdávania údajov podľa bodu 3.11. tohto článku dohody budú zasielané elektronicky na e-mailovú adresu zodpovedných osôb Poskytovateľa uvedených v bode 3.13. tohto článku dohody každý pracovný deň do 10:00 hod. Na účely kryptovania zasielaných údajov Poskytovateľ dodá Objednávateľovi PGP kľúč, ktorým sa všetky odosielané údaje zašifrujú PGP kľúčom, key size – 4096 bitov. Objednávateľ je zodpovedný za správne zašifrovanie odosielaných údajov pomocou dodaného PGP kľúča.

**3.13.** Odpovedné dávky na zaslanú objednávku budú Poskytovateľom odosielané elektronicky v deň prijatia objednávky na e-mailovú adresu Objednávateľa. Popis výmeny informácií a podrobná štruktúra odovzdávania údajov je obsahom Prílohy č. 6. Zoznam osôb zodpovedných za výmenu dát zmluvných strán podľa prvej vety tohto bodu a bodu 3.12. tohto článku v rozsahu meno, priezvisko, e-mailovú adresu, telefónne číslo sú uvedené v Prílohe č. 4.

**3.14.** Poskytovateľ zodpovedá za to, že preukazy budú dodané v požadovanej akosti a vyhotovení a do miesta plnenia podľa príslušnej objednávky a tejto dohody. Poskytovateľ poskytuje záruku za akosť vyrobených personalizovaných preukazov ako aj personalizovaných údajov v súlade a za podmienok dohodnutých v Čl. X tejto dohody.

**3.15.** Poskytovateľ je povinný na požiadanie Objednávateľa vykonať testovacie spracovanie na vzorke dát, pričom takéto testovacie spracovanie je už zahrnuté v cenách uvedených v tejto dohode. Na testovacie dáta sa vzťahujú ustanovenia dohody primerane. Poskytovateľ je povinný, bezodkladne, najneskôr do 5 pracovných dní od odovzdania dát na testovacie spracovanie a po vykonaní testovacieho spracovania, doručiť výsledky testovacieho spracovania Objednávateľovi na posúdenie.

**3.15.1** Poskytovateľ je povinný prípadné nedostatky zistené v rámci testovacieho spracovania odstrániť najneskôr pred začatím výroby preukazov podľa pokynov Objednávateľa. Objednávateľ môže od Poskytovateľa požadovať testovacie spracovanie zhotovenia jednotlivých typov preukazov, ich personalizáciu laserom, sprievodné listy a ich personalizáciu, kompletizáciu, strojové obálkovanie a dodanie v rozsahu do 300 ks z jednotlivých typov preukazov (uvedený počet nezahŕňa odstraňovanie prípadných nedostatkov).

**3.15.2** Poskytovateľ je povinný vykonať testovanie aj pred začatím výroby preukazov v prípade zmeny legislatívy súvisiacej s predmetom zákazky, a tiež v prípade zistenia závažnej chyby resp. chýb v dodávke.

**3.16.** Poskytovateľ je povinný pri výrobe preukazov dodržiavať dizajn manuál, ako aj ďalšie konkrétne náležitosti preukazov ustanovené príslušnými všeobecne záväznými predpismi a technickými normami, ktoré sa na preukazy vzťahujú. Poskytovateľ návrhy jednotlivých typov preukazov, spracovaných podľa dizajn manuálu Objednávateľa, predloží pred začatím výroby na posúdenie Objednávateľovi; to platí aj v prípade dodania aktualizovaného dizajn manuálu preukazov podľa bodu 3.18. tohto článku dohody.

**3.17.** Objednávateľ má právo kedykoľvek počas platnosti a účinnosti dohody, a to aj opakovane zmeniť dizajn manuál preukazov pri dodržaní parametrov definovaných v Prílohe č. 1. V danom prípade Objednávateľ dodá Poskytovateľovi aktualizovaný dizajn manuál s grafickou predlohou preukazov alebo samostatnú aktualizovanú grafickú predlohu preukazov.

**3.17.1** Poskytovateľ je povinný vykonať zmenu vizuálnej podoby preukazov pri výrobe všetkých nasledujúcich dodávok preukazov až do ďalšej zmeny vizuálnej podoby identifikačných preukazov podľa bodu 3.17.

**3.17.2** Poskytovateľ sa zaväzuje informovať Objednávateľa, na základe jeho žiadosti, o množstve vyrobených nepersonalizovaných preukazov, ktoré má Poskytovateľ k dispozícii, a to najneskôr do 3 pracovných dní od do dňa zaslania tejto žiadosti Objednávateľom.

**3.18.** Komunikácia vo veci zmeny dizajn manuálu podľa bodu 3.17. tohto článku bude prebiehať elektronickou formou, prostredníctvom e-mailu kontaktných osôb zmluvných strán oprávnených rokovať vo veciach dohody uvedených v Čl. 1 tejto dohody.

**3.19.** Lehota na vyrobenie prvých 30 000 ks z oboch typov preukazov uvedených v Prílohe č. 1 (kombinovaný a Európsky preukaz zdravotného poistenia) je 10 pracovných dní od nadobudnutia účinnosti dohody, pre nasledujúce plnenia v závislosti od príslušných dávok sa lehota určí v súlade s Čl. III tejto dohody.

**3.20.** Kontaktné osoby určené na komunikáciu vo veci plnenia tejto dohody a osoby zodpovedné za dohľad nad ochranou osobných údajov:

Kontaktné osoby za Objednávateľa:

- technické a vecné záležitosti: Ing. Zuzana Straka Piecuchová, 02/208 24 117, zuzana.piecuchova@vszp.sk

Kontaktné osoby za Poskytovateľa:

- (*Poskytovateľ vyplní v štruktúre: titul, meno, priezvisko, telefónne číslo a e-mailová adresa*)

Zodpovedná osoba – v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES z 27. apríla 2016 (ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „zákon OOU“):

- za Objednávateľa:

JUDr. Katarína Lukáčová, LL.M., zodpovednaosoba@vszp.sk

- za Poskytovateľa:

(*Zhotoviteľ vyplní v štruktúre: titul, meno, priezvisko, telefónne číslo a e-mailová adresa. Ak Zhotoviteľ nemá zodpovednú osobu poverenú dohľadom nad ochranou osobných údajov v zmysle Nariadenia a zákona OOU, za e-mailovou adresou doplní: „ – poverená osoba“ a doplní aj identifikačné číslo alebo registračné číslo svojho informačného systému, v ktorom budú spracúvané osobné údaje*).

**3.21**. Komunikácia medzi zmluvnými stranami pri plnení tejto dohody bude prebiehať v slovenskom jazyku, prostredníctvom v dohode určených kontaktných osôb a ich kontaktných adries.

**Čl. IV**

**Povinnosti Poskytovateľa**

**4.1.** Poskytovateľ je povinný pri plnení záväzkov z tejto dohody postupovať s odbornou starostlivosťou, je povinný bez zbytočného odkladu oznamovať Objednávateľovi všetky skutočnosti súvisiace s plnením služieb, a to na emailovú adresu kontaktnej osoby Objednávateľa uvedenú v Čl. I tejto dohody.

**4.2.** Poskytovateľ je povinný zabezpečiť plnenie predmetu plnenia v požadovanej kvalite, v požadovanom čase a v požadovanom rozsahu, za podmienok podľa príslušnej objednávky a tejto dohody. Objednávateľ nie je povinný plnenie poskytnuté na základe tejto dohody a príslušnej objednávky prevziať a zaplatiť, pokiaľ kvalita a množstvo dodaných preukazov nebude Objednávateľom akceptovaná.

**4.3.** Poskytovateľ je povinný odovzdať predmet plnenia Objednávateľovi, v stanovenej lehote, náležitej kvalite a spôsobom dohodnutým v tejto dohode a príslušnej objednávke.

**4.4.** Poskytovateľ je povinný bezodkladne e-mailom na adresu kontaktnej osoby Objednávateľa uvedenú v Čl. I tejto dohody informovať Objednávateľa o trvalých alebo prechodných zmenách kontaktnej osoby Poskytovateľa uvedenú v Čl. I tejto dohody.

**4.5.** Poskytovateľ vyhlasuje, že má všetky potrebné oprávnenia na uzavretie a plnenie tejto dohody. V prípade, že k riadnemu plneniu tejto dohody bude potrebné v budúcnosti získať akékoľvek ďalšie oprávnenie, je Poskytovateľ povinný tak urobiť bez ďalšieho odkladu.

**4.6.** Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto dohode. Preukázanie nepravdivosti niektorého z vyhlásení obsiahnutého v tomto bode, spočívajúcej v nedostatku oprávnení, nemá za následok zánik povinnosti Poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto dohody.

**4.7.** Poskytovateľ je povinný na základe žiadosti Objednávateľa preveriť všetky skutočnosti týkajúce sa plnenia tejto dohody alebo poskytnúť súčinnosť Objednávateľovi vo veciach plnenia tejto dohody do 24 hodín od doručenia písomnej žiadosti Objednávateľa. Zmluvné strany sa dohodli, že žiadosť je Objednávateľ oprávnený zaslať aj e-mailom na adresu kontaktnej osoby Poskytovateľa uvedenú v Čl. I tejto dohody.

**4.8.** Poskytovateľ je oprávnený plniť predmet plnenia aj prostredníctvom subdodávateľov, ktorí musia spĺňať podmienky pre plnenie predmetu plnenia, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu plnenia prostredníctvom subdodávateľov zodpovedá Poskytovateľ Objednávateľovi tak, ako keby plnil predmet plnenia sám.

**4.9.** Pokiaľ Poskytovateľ použije na dielčie dodávky predmetu plnenia ďalších čiastkových dodávateľov (ďalej len „subdodávatelia“), zoznam týchto subdodávateľov tvorí Prílohu č. 2. ako neoddeliteľnú súčasť dohody. V prípade, že niektorý zo subdodávateľov nie je v okamihu podpisu dohody známy a vstúpi do procesu v priebehu plnenia predmetu plnenia, musí byť tento subdodávateľ odsúhlasený formou dodatku k dohody.

**4.10.** Pokiaľ Poskytovateľ nedodrží dohodnutý záväzok v bode 4.1. tohto článku, považuje sa to za závažné porušenie zmluvných podmienok. Objednávateľ je oprávnený vyúčtovať zmluvnú pokutu vo výške 20% z celkovej ceny plnenia. Objednávateľ je oprávnený zmluvnú pokutu započítať a z tohto dôvodu krátiť dohodnutú cenu plnenia (vyplatiť Poskytovateľovi dohodnutú cenu plnenia zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať Poskytovateľovi aj po dodaní plnenia, ak dodatočne zistí, že Poskytovateľ porušil dohodnutý záväzok v bode 4.1. tohto článku.

**4.11.** Poskytovateľ sa zaväzuje pri plnení tejto dohody používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

**Čl. V**

**Povinnosti Objednávateľa**

**5.1.** Objednávateľ sa zaväzujeposkytnúť Poskytovateľovi včasnú súčinnosť potrebnú na riadne a včasné plnenie predmetu plnenia. Objednávateľ je povinný včas oznamovať Poskytovateľovi skutočnosti majúce pre neho zásadný význam pri plnení tejto dohody.

**5.2.** Objednávateľ sa zaväzujeposkytnúť Poskytovateľovi dizajn manuál preukazov a sprievodných listov k preukazom do 3 pracovných dní od nadobudnutia účinnosti tejto dohody.

**5.3.** Objednávateľ sa zaväzuje zasielať objednávky za každú pobočku Objednávateľa v súlade s touto dohodou, ktorej obsahom budú dáta v niektorom z nasledovných súborov:

- zoznam žiadateľov, požadujúcich zaslanie Európskeho preukazu zdravotného poistenia poštou (PEO),

- zoznam žiadateľov, požadujúcich zaslanie kombinovaného preukazu poštou (POO),

- zoznam žiadateľov, požadujúcich osobné prevzatie (či už vlastnou osobou, alebo prostredníctvom splnomocnenej osoby) Európskeho preukazu zdravotného poistenia z dôvodu výmeny, straty... (OEO),

- zoznam žiadateľov, požadujúcich osobné prevzatie (či už vlastnou osobou, alebo prostredníctvom splnomocnenej osoby) kombinovaného preukazu z dôvodu výmeny, straty... (OOO),

- zoznam žiadateľov, požadujúcich zaslanie kombinovaného preukazu poštou z dôvodu vzniku

poistného vzťahu (POV),

- zoznam žiadateľov, požadujúcich zaslanie Európskeho preukazu zdravotného poistenia poštou z dôvodu

vzniku poistného vzťahu (PEV),

- zoznam žiadateľov, požadujúcich zaslanie kombinovaného preukazu poštou z dôvodu zmeny poistného vzťahu (POZ),

- zoznam žiadateľov, požadujúcich zaslanie  Európskeho preukazu zdravotného poistenia z dôvodu zmeny poistného vzťahu (PEZ).

Počet súborov v objednávke bude maximálne 8x37 = 296 dávok, v prípade ak sa budú tlačiť obidva typy preukazov (kombinovaný a Európsky preukaz zdravotného poistenia). V prípade, ak za danú pobočku Objednávateľa nebude zaevidovaná ani jedna žiadosť o vydanie preukazu, bude vygenerovaný súbor iba s hlavičkou. Súbory budú textové, pričom jednotlivé údaje budú oddelené znakom „|“ (pipa). Kódová stránka bude 8859-2.

**5.4.** Objednávateľ sa zaväzujebezodkladne e-mailom informovať Poskytovateľa o trvalých alebo prechodných zmenách kontaktnej osoby uvedenej v Čl. I tejto dohody.

**5.5.** Objednávateľ sa zaväzujeprevziať poskytnutú službu spôsobom podľa Čl. III bod 3.7. a 3.8. tejto dohody v prípade, že služba bola vyhotovená v rozsahu predmetu dohody, v náležitej kvalite a podľa príslušnej objednávky a tejto dohody.

**5.6**. Objednávateľ sa zaväzujezaplatiť Poskytovateľovi za riadne a včas v súlade s touto dohodou dodaný predmet plnenia dohodnutú cenu, a to v súlade a za podmienok podľa Čl. VI tejto dohody.

**5.7.** Objednávateľ sa zaväzujezabezpečiť písomné vyhlásenie zamestnanca Poskytovateľa alebo jeho subdodávateľa o mlčanlivosti o všetkých skutočnostiach, o ktorých sa dozvie a o všetkých osobných údajoch, ku ktorým príde do styku počas vykonávania služieb. Vyhlásenie podľa prvej vety tvorí Prílohu č. 3.

**Čl. VI**

**Cena predmetu dohody**

**6.1.** Zmluvné strany si dohodli nasledovné jednotkové ceny predmetu plnenia: *(jednotkové ceny Poskytovateľ uvedie zaokrúhlené na 4 desatinné miesta)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Por. číslo** | **Popis materiálu - služby** | **Počet ks** | **Merná j.** | **Cena/m. j. bez DPH** | **Cena/m. j. s DPH** | **Cena spolu bez DPH** | **Cena spolu s DPH** |
|
| 1. | Identifikačný preukaz poistenca – kombinovaný vrátane personalizácie | 202 500 | ks |  |  |  |  |
| 2. | Európsky preukaz zdravotného poistenia vrátane personalizácie | 607 500 | ks |  |  |  |  |
| 3. | Tlač a personalizácia sprievodného listu, obálka a strojové obálkovanie | 620 000 | ks |  |  |  |  |
| **Celková cena v € bez DPH** | |  |  |  |  | |  |
| **DPH 20 %** | | | | | | | |
| **Celková cena v € s DPH** | | | | | | | |

**6.2.** Jednotkové ceny za jednotlivé plnenia podľa tejto dohody, uvedené v bode 6.1. tohto článku sú zhodné s cenou z ponuky úspešného uchádzača, ktorého ponuku prijal Objednávateľ ako verejný obstarávateľ v zmysle zákona o verejnom obstarávaní a zahrňujú všetky náklady Poskytovateľa, spojené s riadnym plnením tejto dohody, vrátane nákladov na dopravu a skladovanie spotrebného materiálu.

**6.3.** Objednávateľ si vyhradzuje právo meniť rozsah objednávaných plnení, avšak maximálne do výšky celkovej ceny za plnenie predmetu plnenia uvedenej v bode 6.4. tohto článku. Jednotlivé plnenia podľa tejto dohody budú zmluvné strany realizovať na základe samostatných objednávok vystavených Objednávateľom. Objednávateľ nie je povinný objednať celý predmet plnenia podľa tejto dohody, t. j. nie je povinný si objednať všetky plnenia podľa tejto dohody a v celom rozsahu. Rozsah objednávok je výlučne na rozhodnutí Objednávateľa.

**6.4.** Celková cena za plnenie predmetu plnenia, ktorou je celková fakturovaná cena Poskytovateľom, nemôže presiahnuť sumu .............. eur bez DPH (slovom .................. eur ...................... centov), t. j. .................... eur s  DPH (slovom ................ eur .................. centov), je to cena maximálna. Objednávateľ nie je povinný vyčerpať celý maximálny finančný objem uvedený v tomto bode.

V prípade, že Poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH. Ak sa Poskytovateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia tejto dohody, celková cena uvedená v tomto bode, ako aj jednotkové ceny jednotlivých položiek uvedených v bode 6.1. tohto článku sa budú považovať za cenu vrátane DPH, a to od vzniku povinnosti Poskytovateľa odvádzať DPH.

**6.5.** DPH za plnenie tejto dohody bude Poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto dohode, ale Poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.

**6.6.** V prípade, ak sa po uzatvorení tejto dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto dohode a Poskytovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa Poskytovateľ poskytnúť Objednávateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšiu cenou.

**6.7.** Ak je Poskytovateľ platiteľom DPH, cena za predmet dohody bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať Objednávateľa o každej zmene tohto bankového účtu. Ak Poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, Objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre Poskytovateľa na číslo účtu správcu dane vedeného pre Poskytovateľa podľa § 67 zákona č. 563/2009 Z. z. o správe daní, pričom Objednávateľ nie je v omeškaní, ak z tohto dôvodu neplní, čo mu ukladá dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**6.8.** Zmluvné strany sa dohodli, že v súlade s § 18 ods. 1 písm. a) zákona o verejnom obstarávaní je možné na základe písomnej žiadosti Poskytovateľa zvýšiť jednotkové ceny plnenia podľa tejto dohody, a to až o sumu rovnajúcu sa miere inflácie meranej indexom spotrebiteľských cien za rok predchádzajúci roku, v ktorom bola žiadosť o zvýšenie jednotkových cien podaná, potvrdenej Štatistickým úradom Slovenskej republiky. O zvýšenie jednotkových cien služby podľa tejto dohody je Poskytovateľ oprávnený požiadať najskôr po uplynutí jedného roka odo dňa uzavretia tejto dohody. Zmenu jednotkových cien plnenia podľa tohto bodu je možné vykonať výlučne uzavretím písomného dodatku k tejto dohode. Objednávateľ nie je povinný uzavrieť dodatok podľa tohto bodu.

**Čl. VII**

## Platobné podmienky

**7.1.** Faktúru za riadne a včasné plnenie poskytnuté v súlade s príslušnou objednávkou a touto dohodou je Poskytovateľ oprávnený vystaviť na základe zmluvnými stranami potvrdených dodacích listov podľa Čl. III bod 3.7. tejto dohody alebo na základe potvrdení pošty, ak ide o prípad podľa Čl. III bod 3.10. dohody. Dodací list alebo potvrdenie pošty budú povinnou prílohou faktúry, po dodaní plnenia v rozsahu príslušnej objednávky.

**7.2.** Poskytovateľ je povinný vyhotoviť faktúru najneskôr do piateho pracovného dňa mesiaca, nasledujúceho po dni dodania plnenia a bezodkladne ju doručiť Objednávateľovi elektronicky na e-mailovú adresu [fakturyPC@vszp.sk](mailto:fakturyPC@vszp.sk)vo formáte .txt a pdf. Splatnosť faktúry je 30 kalendárnych dní odo dňa jej doručenia Objednávateľovi v súlade s Čl. XII bod 12.3. dohody. Faktúra musí byť vystavená v súlade s platnými právnymi predpismi a touto dohodou. V prípade, že Poskytovateľ predloží Objednávateľovi nesprávnu alebo neúplnú faktúru, je Objednávateľ oprávnený mu ju najneskôr do 20 dní odo dňa jej doručenia Objednávateľovi vrátiť s písomným uvedením dôvodu vrátenia, pričom dňom vrátenia nesprávnej alebo neúplnej faktúry Objednávateľom prestane plynúť lehota splatnosti tejto faktúry. Poskytovateľ je povinný, po doručení vrátenej nesprávnej alebo neúplnej faktúry, doručiť opravenú alebo doplnenú faktúru. Nová lehota splatnosti začne plynúť odo dňa jej doručenia Objednávateľovi.

**Čl. VIII**

**Spracúvanie a ochrana osobných údajov, mlčanlivosť a ochrana dôverných informácií**

**8.1.** Poskytovateľ berie na vedomie, že v rámci plnenia tejto dohody získa on alebo jeho zamestnanci, či zmluvní partneri prístup k osobným údajom fyzických osôb, ako aj k dôverným informáciám objednávateľa alebo tretích osôb *..............(koho podľa predmetu dohody).....................* Podmienky spracúvania osobných údajov, práva a povinnosti zmluvných strán pri spracúvaní osobných údajov, tvoria Prílohu č. 3 tejto dohody.

**8.2.** V súvislosti s realizáciou predmetu plnenia si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením tejto dohody.

**8.3.** Za dôverné informácie sa podľa tejto dohody považujú osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.

**8.4.** Zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie.

**8.5.** Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov.

**8.6.** Zmluvné strany sa zaväzujú, že kedykoľvek na základe žiadosti druhej zmluvnej strany preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.

**8.7.** Zmluvné strany sa zaväzujú, že bez písomného súhlasu druhej zmluvnej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „*oprávnené osoby*“), ktoré s nimi potrebujú byť oboznámené, aby mohol byť plnený predmet plnenia podľa dohody.

**8.8.** Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany.

**8.9.** Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení tejto dohody, o podstate dôvernej informácie v zmysle tejto dohody a príslušných právnych predpisov a nevyhnutnosti ich utajenia v súlade s touto dohodou. Splnenie tejto povinnosti je poskytovateľ povinný preukázať, ak ho o to Objednávateľ požiada.

**8.10.** Povinnosť mlčanlivosti sa nevzťahuje na informácie,

1. ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto dohody,
2. ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
3. ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
4. ktorých zverejnenie je vyžadované všeobecne záväzným právnym predpisov alebo nariadené rozhodnutím súdu, prokuratúry alebo iného oprávneného orgánu verejnej moci,
5. na ktorých poskytnutie tretej strane dala poskytujúca strana strane prijímajúcej vopred písomný súhlas.

**8.11.** Povinnosť mlčanlivosti trvá počas trvania zmluvného vzťahu založeného touto dohodou a zostáva zachovaná aj po zániku tejto dohody.

**8.12.** Povinnosť mlčanlivosti trvá aj po zániku oprávnenia oprávnenej osoby alebo po skončení jej pracovného pomeru alebo obdobného pomeru povinnosť mlčanlivosti trvá okrem prípadov, keď je to nevyhnutné na plnenie úloh súdu a orgánov činných v trestnom konaní podľa osobitného zákona, o čom musí byť oprávnená osoba informovaná zmluvnou stranou, ktorej sa povinnosť mlčanlivosti v danom prípade týka.

**8.13** Pri plnení tejto dohody budú spracúvané osobné údaje, pričom Objednávateľ vystupuje ako prevádzkovateľ a Poskytovateľ ako Sprostredkovateľ v súlade s Nariadením. Podmienky spracúvania osobných údajov tvoria prílohu č. 3 tejto dohody.

**8.14.** Poskytovateľ sa zaväzuje, že všetky objekty a priestory, v ktorých sa spracúvajú osobné údaje, sú nepretržite zaistené minimálne nasledovanými bezpečnostnými opatreniami: strážna služba, oddelené režimové priestory, systém riadených vstupov a výstupov, monitorovací kamerový systém, elektronická zabezpečovacia signalizácia (ďalej len „režimové opatrenia“). Poskytovateľ sa ďalej zaväzuje dodržiavať režimové opatrenia vo všetkých štádiách plnenia tejto dohody, zahŕňajúce bezpečnostné opatrenia pri skladovaní preukazov, personalizácii, obálkovaní, balení, skladovaní personalizovaných preukazov, distribúcii preukazov. Opis bezpečnostných opatrení Poskytovateľa na ochranu osobných údajov tvorí Prílohu č. 9 k tejto dohode.

**Čl. IX**

**Náhrada škody, postúpenie pohľadávok, pokuty a sankcie**

**9.1.** Ak poruší jedna zo zmluvných strán preukázateľne niektorú povinnosť, ktorá pre ňu vyplýva z tejto dohody, najmä z Čl. VIII a Prílohy č. 3 tejto dohody, čo i len z nedbanlivosti (ďalej aj ako „porušiteľ“) alebo ak dôjde k udalosti, ktorá sa podľa tejto dohody považuje za porušenie povinnosti pri spracúvaní osobných údajov alebo za porušenie povinnosti mlčanlivosti, vzniká poškodenej zmluvnej strane nárok na náhradu vzniknutej škody; právo požadovať zmluvnú pokutu podľa bodu 9.3. tohto článku tým nie je dotknuté.

**9.2.** Zmluvná strana musí tvrdenie o porušení povinnosti podľa bodu 9.1 tohto článku druhou stranou relevantne preukázať.

**9.3.** Objednávateľ má právo v prípade, že pri plnení tejto dohody dôjde zo strany Poskytovateľa k porušeniu niektorej z jeho povinností súvisiacich s ochranou osobných údajov uvedených v Čl. VIII a Prílohy č. 3 tejto dohody, uplatniť si u Poskytovateľa zmluvnú pokutu vo výške 5 000,00 eur (slovom: päťtisíc eur) za každý prípad porušenia povinnosti.

**9.4.** Poskytovateľ zodpovedá za škodu spôsobenú spracúvaním osobných údajov, ak neboli splnené povinnosti, ktoré sa právnymi predpismi o ochrane osobných údajov, alebo touto dohodou ukladajú výslovne Poskytovateľovi, alebo ak konal nad rámec alebo v rozpore s pokynmi Objednávateľa. Ak Poskytovateľ zapojil ďalšieho sprostredkovateľa, a tento ďalší sprostredkovateľ nesplní svoje povinnosti týkajúce sa ochrany osobných údajov, za škodu zodpovedajú spoločne a nerozdielne.

**9.5.** V prípade, že zo strany Poskytovateľa nedôjde k plneniu predmetu dohody alebo príslušnej objednávky Objednávateľa v zmysle čl. III tejto dohody, Objednávateľ má právo uplatniť si zmluvnú pokutu vo výške 10 000,00 eur (slovom: desaťtisíc eur) za každú objednávku, ku ktorej plneniu nedošlo riadne a včas čo i len čiastočne. V prípade nesplnenia predmetu plnenia z dôvodov podľa čl. XIII bod 13.6. tejto dohody, Objednávateľ je oprávnený uplatniť si u Poskytovateľa zmluvnú pokutu vo výške 30 000,00 eur (slovom: tridsaťtisíc eur).

**9.6.** Ak Poskytovateľ odovzdá Objednávateľovi v zmysle čl. III bod 3.16. tejto dohody výsledky testovacieho spracovania viac ako dvakrát po sebe v stave nezodpovedajúcom požiadavkám definovaným v tejto dohode, Objednávateľ má právo uplatniť si u Poskytovateľa zmluvnú pokutu vo výške 1 000,00 eur (slovom: jedentisíc eur) za tretie a každé ďalšie odovzdanie nevyhovujúcich výstupov z testovacieho spracovania.

**9.7.** V prípade omeškania Objednávateľa so splnením svojho záväzku zaplatiť cenu za riadne a včas poskytnuté plnenie podľa čl. VI a VII tejto dohody, je Objednávateľ povinný zaplatiť Poskytovateľovi úrok z omeškania vo výške podľa Obchodného zákonníka v platnom znení.

**9.8.** Uplatnením ktorejkoľvek zmluvnej pokuty alebo úroku z omeškania v zmysle tejto dohody nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto dohody. Objednávateľ môže uplatňovať náhradu škody, pokuty a sankcie kumulatívne.

**9.9.** Poškodená zmluvná strana je oprávnená porušiteľovi fakturovať samostatne zmluvnú pokutu, úrok z omeškania i vzniknutú škodu. Porušiteľ je povinný faktúru uhradiť do 21 dní od jej doručenia.

**9.10.** Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti Poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) a následne uplatnením ručenia za daň voči Objednávateľovi v zmysle § 69b tohto zákona. Objednávateľ má zároveň právo uplatniť u Poskytovateľa i trovy konania, ktoré mu vzniknú v konaní podľa § 69b zákona č. 222/2004 Z. z., s príslušným daňovým úradom.

**9.11.** Objednávateľ je oprávnený jednostranne započítať svoje pohľadávky voči Poskytovateľovi, ktoré mu vznikli z dôvodu uplatnenia ručenia za daň voči Objednávateľovi v zmysle§ 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.

**9.12.** Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia tejto dohody, ako aj po zániku tejto dohody v prípade, ak porušenie zmluvných podmienok stanovených touto dohodou zistí po zániku tohto zmluvného vzťahu. Objednávateľ je oprávnený jednostranne započítať voči Poskytovateľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto dohody.

**9.13.** Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**9.14.** Poskytovateľ nie je oprávnený bez súhlasu Objednávateľa jednostranne započítať akékoľvek svoje pohľadávky voči Objednávateľovi s pohľadávkami Objednávateľa vyplývajúcimi z tejto dohody.

**9.15.** Ak si Poskytovateľ nesplní povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov VS“) alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov VS, nie je Objednávateľ v omeškaní, ak z tohto dôvodu neplní, čo mu ukladá dohoda.

**9.16.** Poskytovateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, Objednávateľ je oprávnený od dohody odstúpiť, a Poskytovateľ je povinný nahradiť objednávateľovi škodu, ktorá mu tým vznikla.

**9.17.** Ak Objednávateľ nevyužije zákonné právo v prípadoch uvedených v zákone o registri partnerov VS,  a to odstúpiť od tejto dohody v zmysle § 15 ods. 1 zákona o registri partnerov VS,  má Objednávateľ právo na zaplatenie zmluvnej pokuty Poskytovateľom vo výške 5% z celkovej ceny za predmet plnenia uvedenej v Čl. VI bod 6.4. tejto dohody.

**9.18.** Ak Poskytovateľ nesplní príslušnú objednávku v lehotách dohodnutých v tejto dohode v dôsledku čoho Objednávateľ nedodrží príslušné termíny dané platnou právnou úpravou a Objednávateľovi bude uložená príslušným orgánom sankcia, Poskytovateľ sa zaväzuje túto sankciu Objednávateľovi uhradiť v plnej výške do 14 dní odo dňa doručenia výzvy Objednávateľa na jej úhradu.

**9.19.** V prípade, že pri plnení tejto dohody dôjde k nesprávnemu spracovaniu údajov Poskytovateľom, najmä ak držiteľovi nebude zaslaný žiadny preukaz, držiteľovi bude zaslaný nepríslušný preukaz alebo nepersonalizovaný preukaz, Objednávateľ má právo uplatniť si zmluvnú pokutu vo výške 100,00 eur (slovom: jedensto eur) za každý chybný alebo nesprávne vyrobený preukaz, čím nie je dotknuté právo Objednávateľa uplatniť si zároveň zmluvnú pokutu podľa bodu 9.3. tohto článku.

**Čl. X**

**Zodpovednosť za vady**

**10.1.** Poskytovateľ zodpovedá za to, že predmet plnenia bude dodaný v akosti a vyhotovení súlade s podmienkami podľa tejto dohody a príslušnej objednávky, v požadovanej kvalite predpísanej príslušnými všeobecne záväznými predpismi a technickými normami.

**10.2.** Poskytovateľ poskytuje záruku na vyrobené preukazy 10 rokov. Záruka sa vzťahuje na akosť vyrobených preukazov, ako aj viditeľnosť personalizovaných údajov na nich po dobu 10 rokov, a to aj po ukončení tejto dohody. Záručná doba začína plynúť dňom prevzatia preukazov Objednávateľom, resp. dňom protokolárneho prevzatia preukazov zasielaných držiteľovi preukazu poštovou službou. Za vady, ktoré vznikli alebo vyšli najavo v záručnej dobe, nezodpovedá Poskytovateľ iba vtedy, ak boli preukázateľne spôsobené nesprávnym používaním, ktoré Poskytovateľ nezapríčinil. V prípade preukázateľne neodstrániteľnej vady preukazov sa Poskytovateľ zaväzuje dodať Objednávateľovi náhradné preukazy zodpovedajúcej kvality.

**10.3.** Objednávateľ je povinný reklamovať prípadné vady predmetu plnenia Poskytovateľovi do 7 dní po ich zistení (elektronicky, písomne alebo faxom). Oznámenie o vadách predmetu plnenia musí obsahovať: a) číslo dohody/objednávky, b) popis vady alebo popis spôsobu, akým sa vada prejavuje.

**10.4.** Poskytovateľ je povinný v prípade reklamácie zabezpečiť odstránenie vád v lehote 10 pracovných dní odo dňa doručenia reklamácie, a to dodaním náhradných preukazov zodpovedajúcej kvality.

**Čl. XI**

**Osobitné protikorupčné ustanovenia**

**11.1.** Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

**11.2.** Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom Všeobecnej zdravotnej poisťovne, a.s.

**11.3.** Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.

**11.4.** V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto dohody odstúpiť.

**11.5.** Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto dohody odstúpiť.

**Čl. XII**

**Doručovanie**

**12.1.** Zmluvné strany sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom, pokiaľ nie je uvedené v tejto dohode inak. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.

**12.2.** Písomnosti doručované poštou a kuriérskou službou sa doručujú na adresu sídla zmluvných strán, uvedených v Čl. I tejto dohody.

**12.3.** Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej zmluvnej strany.

**12.4.** Na doručovanie písomností týkajúcich sa vzniku, zmeny alebo zániku tejto dohody alebo akéhokoľvek porušenia tejto dohody sa nepoužije e-mail.

**Čl. XIII**

**Ukončenie dohody**

**13.1.** Táto dohoda zaniká uplynutím dohodnutej doby jej platnosti a účinnosti podľa čl. XIV bod 14.1. tejto dohody alebo vyčerpaním maximálneho finančného objemu uvedeného v Čl. VI bod 6.4. tejto dohody.

**13.2.** Túto dohodu je možné ukončiť:

1. písomnou dohodou zmluvných strán,
2. odstúpením od tejto dohody,
3. písomnou výpoveďou zo strany Objednávateľa, s 1-mesačnou výpovednou lehotou, a to aj bez uvedenia dôvodu. Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola doručená písomná výpoveď Poskytovateľovi.

**13.3.** Objednávateľ je oprávnený odstúpiť od tejto dohody v prípade podstatného porušenia povinnosti Poskytovateľom, za ktoré sa považuje porušenie ktorejkoľvek z povinností Poskytovateľa uvedených v Čl. IV a VIII tejto dohody alebo v Prílohe č. 3 tejto dohody.

**13.4.** Objednávateľ je oprávnený odstúpiť od tejto dohody v prípade, ak sa Poskytovateľ stane dlžníkom poistného na zdravotné poistenie voči Objednávateľovi.

**13.5.** V prípade, že po podpise tejto dohody dôjde k zmene skutočností, na základe ktorých si Objednávateľ vykonanie predmetu tejto dohody dohodol (zmena v legislatíve) môže Objednávateľ od tejto dohody odstúpiť, pričom je povinný túto skutočnosť bez zbytočného odkladu oznámiť písomne Poskytovateľovi.

**13.6.** V prípade preukázania, že Poskytovateľ nie je schopný plniť predmet dohody alebo ho nie je schopný naplniť v požadovanej kvalite alebo lehote, a to aj v čase testovacieho spracovania, Objednávateľ má právo odstúpiť od tejto dohody. Ak Poskytovateľ riadne nevykoná dohodnuté plnenie v požadovanej kvalite, a to ani v primeranej Objednávateľom určenej dodatočnej lehote, považuje sa za preukázané, že Poskytovateľ nie je schopný riadne plniť predmet dohody.

**13.7.** Objednávateľ je oprávnený odstúpiť od tejto dohody, ak Poskytovateľovi bol uložený jeden, alebo viacero trestov uvedených v § 10 zákona č. 91/20161 Z. z. o trestnej zodpovednosti právnických osôb a zmene a doplnení niektorých zákonov v znení neskorších predpisov.

**13.8.** Objednávateľ má právo odstúpiť od tejto dohody:

1. dňom právoplatného rozhodnutia registrujúceho orgánu o  výmaze Poskytovateľa podľa § 12 zákona o registri partnerov verejného sektora,
2. dňom právoplatného rozhodnutia registrujúceho orgánu o pokute vyrubenej Poskytovateľovi podľa § 13 ods. 2 zákona o registri partnerov verejného sektora,
3. odstúpiť od tejto dohody je možné v prípadoch uvedených v § 344 a nasl. Obchodného zákonníka,
4. ak je Poskytovateľ viac ako 30 dní v omeškaní so zápisom novej oprávnenej osoby podľa § 10 ods. 2 tretia veta zákona o registri partnerov verejného sektora,
5. ak subdodávatelia Poskytovateľa alebo subdodávatelia Poskytovateľa podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.

**13.9.** Odstúpenie od tejto dohody musí mať písomnú formu, musí byť doručené druhej zmluvnej strane a musí byť v ňom uvedený dôvod odstúpenia. Za preukázateľné doručenie odstúpenia od tejto dohody sa považuje aj odmietnutie prevzatia odstúpenia od tejto dohody. V prípade, že bolo odstúpenie doručované prostredníctvom poskytovateľa poštových služieb a zásielka, ktorej obsahom bolo odstúpenie od tejto dohody, sa vráti ako nedoručená alebo nedoručiteľná, považuje sa za doručenú dňom, v ktorom bol poskytovateľom poštových služieb vykonaný pokus o jeho doručenie.

**13.10.** Odchylne od ustanovenia § 351 ods. 2 zákona č. 513/1991 Zb. Obchodný zákonník sa zmluvné strany dohodli, že už poskytnuté plnenia sa v prípade odstúpenia od tejto dohody ktoroukoľvek zmluvnou stranou, nevracajú*.*

**Čl. XIV**

**Všeobecné a záverečné ustanovenia**

**14.1.** Táto dohoda sa uzatvára na dobu určitú do ................., alebo do vyčerpania maximálneho finančného objemu určeného v Čl. VI bod 6.4. tejto dohody, podľa toho, ktorá skutočnosť nastane skôr.

**14.2.** Táto dohoda nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v znení neskorších predpisov.

**14.3.** Túto dohodu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami, v súlade s §18 zákona o verejnom obstarávaní a ďalšími platnými právnymi predpismi.

**14.4.** Text tejto dohody, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi zmluvnými stranami týkajúca sa tejto dohody bude prebiehať v slovenskom jazyku, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v záhlaví tejto dohody, na jej dodatočne písomne oznámenú adresu alebo na adresu evidovanú v Obchodnom alebo inom registri.

**14.5.** Vzťahy medzi obidvoma zmluvnými stranami výslovne neupravené v tejto dohode sa riadia príslušnými ustanoveniami Obchodného zákonníka a príslušnými právnymi predpismi platnými v SR.

**14.6.** Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto dohody sa budú riadiť právnym poriadkom platným na území SR a na riešenie prípadných sporov je príslušný slovenský súd.

**14.7.** Táto dohoda je vyhotovená v 4 rovnopisoch, z ktorých každá zmluvná strana po jej podpísaní obdrží 2 vyhotovenia.

**14.8.** Neoddeliteľnou súčasťou tejto dohody sú nasledovné prílohy:

**Príloha č. 1** – Špecifikácia predmetu plnenia

**Príloha č. 2** – Zoznam subdodávateľov

**Príloha č. 3** – Podmienky spracúvania osobných údajov, práva a povinnosti zmluvných strán pri spracúvaní osobných údajov

**Príloha č. 4** – Zoznam osôb zodpovedných za výmenu dát

**Príloha č. 5** – Zoznam distribuovaných preukazov - štruktúra tabuľky

**Príloha č. 6** – Popis výmeny informácií a podrobná štruktúra odovzdávania údajov

**Príloha č. 7** – Zoznam miest dodania

**Príloha č. 8** – Zoznam zamestnancov Objednávateľa zodpovedných za prevzatie predmetu plnenia

**Príloha č. 9** – Opis bezpečnostných opatrení Poskytovateľa na ochranu osobných údajov

V Bratislave dňa.............. V .................. dňa ........................

za Objednávateľa: za Poskytovateľa:

**Ing. Richard Strapko titul, meno, priezvisko, podpis**

predseda predstavenstva funkcia

Všeobecná zdravotná poisťovňa, a.s. názov spoločnosti

**Ing. Ľubomír Kováčik**

člen predstavenstva

Všeobecná zdravotná poisťovňa, a.s.